钦定古今图书集成/明伦汇编/氏族典/第209卷 > 曹伯启
## 钦定古今图书集成/明伦汇编/氏族典/第209卷 > 曹伯启

按《元史曹伯启传》：“伯启字士开，济宁砀山人。弱冠从
东平李谦游，笃于问学。至元中，历仕为兰溪主簿，累
迁常州路推官，河南省都事，台州路治中。御史潘昂
霄、廉访使王俣交荐，擢拜西台御史，改都事。延祐元
年，升内台都事，迁刑部侍郎，出为真定路总管，治尚
宽简，民甚安之。延祐五年，迁司农丞，奉旨至江浙议”
盐法，拜南台治书侍御史，俄去位。英宗立，召拜山北
廉访使，俄拜集贤学士、御史台侍御史，除浙西廉访
使，不果行。泰定初，引年北归。伯启性庄肃，奉身清约，
在中台所奖借名士尤多。天历中，起为淮东廉访使、
陕西诸道行御史台中丞，使驿敦遣，伯启终不起。至
顺三年，长子震亨卒于毗陵，伯启往拊之。明年二月，
卒于毗陵，年七十九。